Kanton Oterndörp

De Kanton Oterndörp weer as Kanton en Verwaltungsrebeed in de Franzosentied (1810-1813). De Seet weer Oterndörp. Kantonsmaire weer Johann Nicolaus Götze.

 Historie 

Dat Rebeed weer vörher in dat Hertogdom Bremen (Kurförstendom Hannover) un hett dor to Land Hadeln höört.

An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr.

Binnen Westfalen weer de Kanton Oterndörp een von de Kantons in’n Distrikt Stood von dat Departement von de Elv- un Wersermünn. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Kanton Oterndörp weer nu een von de teihn Kantons, ut de de Distrikt Stood in dat Departement von de Elvmünnen tohoopsett weer.

In’n Harvst 1813 hebbt de Russen de Franzosen slahn un dat Rebeed befreet. Dat Kurförstendom Hannover is denn 1813/1814 wedder herstellt worrn un de ole Stand von vör 1810 wedder dor.

De Kanton harr 9058 InwahnersAlbrecht Friedrich Ludolph Lasius: Der französische Kayser-Staat unter der Regierung des Kaysers Napoleon des Großen, im Jahre 1812, Band 1. Kißling 1813, Sied 66 un weer indeelt in dree Mairien:

 Mairie Helmworth
 Mairie Neenkarken
 Mairie Oterndörp

 Footnoten 

Kategorie:Kanton
Kategorie:Königriek Westfalen
Kategorie:Gifft dat nich mehr